Zmluva o dielo

podľa §536 a nasl. Zákona č. 513/1991 Zb. (Obchodného zákonníka) v znení neskorších zmien a doplnkov)

Čl. I. Zmluvné strany

Na jednej strane: 
Úradný názov: Obec Kamenná Poruba  	
IČO: 00332461  	
Poštová adresa: Kamenná Poruba 207  	
PSČ: 09303  	
Mesto/obec: Kamenná Poruba  	
Štát: Slovenská republika  	
Kontaktné miesto (miesta): Kamenná Poruba č. 207  	
Kontaktná osoba: Dušan Baranský  	
Mobil:   	
Telefón: 057/4422689  	
Fax: 057/4882811  	
E-mail: ocukporuba@wmx.sk  	
Adresa hlavnej stránky verejného obstarávateľa (URL): www.kamennaporuba.sk  	

                         (ďalej ako „Objednávateľ“)

a

na strane druhej: Obchodné meno: PŠP sro
                        	Sídlo (miesto podnikania): Vajanského 1, 071 01 Michalovce
                        	IČO: 	36569305
		DIČ:     2020041386
IČ DPH: SK2020041386
Štatutárny orgán:   Ing. Štefan Pešta
                        	Bankové spojenie:  Prima Banka a.s.
                        	č. účtu: 4256955001/5600
                        	IBAN:   SK6456000000004256955001		
		E-mail: 	psp@psp-mi.sk
		Označenie registra, ktorý vykonal zápis: OS Košice I
Číslo zápisu: 13808/V

(ďalej ako „Zhotoviteľ“)

Čl. II. Predmet zmluvy

2.1.  Predmetom tejto zmluvy je Zhotovenie trvalého Diela – vykonanie stavebných prác - stavby s označením investičnej akcie:

Zberný dvor Kamenná Poruba – stavebná časť.
 
2.2.   Zhotoviteľ vykoná dielo v rozsahu objektov podľa Rozpočtu stavby,  ktorý  bol spracovaný  v zmysle projektovej dokumentácie  a v neocenenej forme  je súčasťou  súťažných  podkladov.

2.3.       Zhotoviteľ sa zaväzuje realizovať dielo v rozsahu  podľa bodu 2.1. – stavebné práce v rozsahu:      
a)	podmienok uvedených v tejto zmluve, 
b)	platných legislatívnych noriem súvisiacich s realizáciou predmetu zmluvy,
c)	Stavebným dozorom schválených zmien a nárokov, ktoré vznikli ,na základe  požiadaviek a pokynov oprávnených zástupcov Objednávateľa, , na základe oznámení obdŕžaných písomnou formou  Objednávateľom Zhotoviteľovi a potvrdených Stavebným dozorom.
d)	Stavebným dozorom schválených nárokov a zmien navrhnutých Zhotoviteľom, ktoré boli písomne oznámené Zhotoviteľom Objednávateľovi bezodkladne po vzniku udalostí, ktoré sú ich príčinou.

2.4.	 V prípade, že Zhotoviteľom diela je skupina dodávateľov, všetci dodávatelia zodpovedajú za plnenie záväzkov vyplývajúcich z tejto zmluvy spoločne a nerozdielne a zaväzujú sa, že z právneho vzťahu uzatvoreného medzi nimi na účely plnenia tejto zmluvy nevystúpia v nevhodnej dobe, za ktorú sa považuje doba odo dňa uzatvorenia tejto zmluvy až do riadneho odovzdania diela. Aj v prípade vystúpenia jedného z dodávateľov z právneho vzťahu uzatvoreného medzi nimi sa tento nezbavuje zodpovednosti za plnenie tejto zmluvy voči Objednávateľovi až do dňa riadneho odovzdania diela a uplynutia záručných dôb podľa tejto zmluvy. 

2.5.	Predmet diela môže byť Objednávateľom počas realizácie spresnený alebo zmenený v súlade s bodom 2.3.c alebo 2.3.d. tejto Zmluvy len zmenami, ktoré sú nevyhnutné na dokončenie Diela.

2.6.	Záväzok Zhotoviteľa k Zhotoveniu predmetu diela zahrňuje i jeho povinnosť vykonať práce v súlade s bodom 2.3.c a 2.3.d, ak sa ich realizácia sa stane nevyhnutnou  k naplneniu účelu tejto stavby.

2.7.     Na účely plnenia tejto zmluvy sa pod pojmom „oprávnení zástupcovia zmluvných strán“ alebo „oprávnené osoby zmluvných strán“, ako aj „oprávnení zástupcovia“ alebo „oprávnené osoby“ Objednávateľa alebo Zhotoviteľa (vo všetkých tvaroch), rozumejú zamestnanci Objednávateľa a Zhotoviteľa, ktorých oprávnenie konať, resp. vykonávať a zabezpečovať činnosti potrebné pre účelné a úspešné plnenie predmetu  podľa tejto zmluvy, vyplýva najmä z ich pracovnej náplne alebo z pracovného zaradenia, prípadne z opisu pracovnej činnosti, z príslušných interných riadiacich aktov zamestnávateľa alebo z osobitného písomného poverenia. Oprávneným zástupcom zmluvnej strany môže byť v osobitných alebo odôvodnených prípadoch aj iná osoba, než zamestnanec, ak má k zmluvnej strane preukázateľne iný právny vzťah.   
               Oprávnení zástupcovia (resp. oprávnené osoby) zmluvných strán sú oprávnení v medziach a na účely plnenia tejto zmluvy konať za zmluvné strany aj v prípadoch, keď ustanovenie zmluvy priamo na oprávneného zástupcu (oprávnenú osobu) neodkazuje, ale konanie takejto osoby za zmluvnú stranu je vzhľadom na rozsah a povahu úkonu obvyklé a oprávnený zástupca (oprávnená osoba) tým neprekročí rozsah svojho oprávnenia. 
               Zmluvné strany sa zaväzujú pre účely plnenia tejto zmluvy riadne a včas, vzájomne si  preukázateľným spôsobom oznámiť, kto a v akom rozsahu (resp. v akej pozícii či funkcii) koná za zmluvnú stranu

2.8	Zhotoviteľ prehlasuje, že sa oboznámil so všetkými podkladmi, ktoré mu boli Objednávateľom poskytnuté, zoznámil sa s miestom stavby a je si vedomý toho, že v priebehu výstavby nemôže uplatňovať zmeny a nároky na úpravu zmluvných podmienok z dôvodu, ktoré mohol zistiť už pri oboznámení sa s týmito podkladmi a stavom staveniska pred predložením ponuky.

2.9	 Zhotoviteľ je povinný  vykonať dielo podľa odovzdaných podkladov, projektovej dokumentácie a platných    záväzných noriem a predpisov tak, aby slúžilo k určenému účelu. 

2.10	Osoby a všetky veci povahy hmotnej i nehmotnej, ako i právne, ktoré sú nutné a potrebné k riadnemu splneniu záväzku Zhotoviteľa podľa tejto Zmluvy, s výnimkou vecí určených v odstavci 5.1 a podkladov odovzdaných Objednávateľom je povinný zaobstarať Zhotoviteľ, a to na svoje náklady a na svoje riziko.  																	

2.11      Objednávateľ znáša zodpovednosť a riziko voči druhej strane vyplývajúce zo skutočností:

2.12.1	vylučujúcich zodpovednosť Zmluvných strán,
2.12.2	ktoré vznikli ako dôsledok Vyššej moci, a
2.12.3	rozhodnutí ním určených oprávnených zástupcov.

2.12       Zhotoviteľ znáša zodpovednosť a riziko voči druhej strane a tretím stranám vyplývajúce z:

2.12.4	primeranosti, stability a bezpečnosti všetkých činností vykonávaných Zhotoviteľom, bez ohľadu na to či podliehajú schváleniu Stavebným dozorom, alebo nie,
2.12.5	škôd spôsobených Zhotoviteľom  na majetku a zdraví zamestnancov Zhotoviteľa a Objednávateľa ako aj tretích strán v súvislosti s realizáciou Diela.

Čl. III. Doba plnenia

3.1	Zhotoviteľ sa zaväzuje dielo - všetky jeho časti podľa článku II. Predmet zmluvy bodu 2.1. -  vykonať a odovzdať v lehote do 30 dní, pričom začiatkom realizácie diela je deň odovzdania staveniska Zhotoviteľovi. Objednávateľ odovzdá Zhotoviteľovi stavenisko v termíne dohodnutom oprávnenými zástupcami obidvoch zmluvných strán, najneskôr však do 10 kalendárnych dní od nadobudnutia účinnosti tejto zmluvy, ak sa zmluvné strany nedohodnú inak. 
                      Zhotoviteľ sa zaväzuje stavenisko prevziať, ak tomu nebudú brániť žiadne prekážky, ktoré by znemožňovali začatie vykonávania prác podľa zmluvy. V prípade, že Zhotoviteľ bezdôvodne odmietne stavenisko prevziať, môže Objednávateľ jednostranne odstúpiť od zmluvy. O odovzdaní a prevzatí bude vyhotovený Záznam z odovzdania a prevzatia staveniska, podpísaný oprávnenými zástupcami oboch zmluvných strán. Pri realizácii diela je zhotoviteľ povinný postupovať tak, že zohľadní charakter pozemkov, na ktorých bude dielo realizované a spôsob ich užívania (napr. v prípade ornej pôdy, ktorá je využívaná na pestovanie plodín, bude realizovať stavebné práce v takom období a takým spôsobom, aby bolo zabezpečené riadne a nerušené obhospodarovanie týchto pozemkov). V prípade porušenia tohto ustanovenia zodpovedá zhotoviteľ za všetky škody spôsobené jeho činnosťou.

3.2           	Zhotoviteľ je povinný pri vyhotovovaní diela postupovať podľa Harmonogramu. Ak sa postup prác oproti Harmonogramu zmení je povinný Zhotoviteľ Harmonogram bezodkladne aktualizovať a predložiť harmonogram na schválenie Stavebnému dozorovi. Stavebný dozor je oprávnení pozastaviť práce do dátumu schválenie nového Harmonogramu prác. 
3.3.         	Lehotu výstavby je možné meniť na základe nároku Zhotoviteľa len o čas stratený v dôsledku konania, alebo nekonania Objednávateľa a následného zdržania prác na kritickej ceste Harmonogramu.
O Nároku Zhotoviteľa na predĺženie lehoty výstavby rozhodne Stavebný dozor najneskôr do 10 dní od predloženia nároku. Akékoľvek zlyhanie Zhotoviteľa neoprávňuje zmluvné strany na predĺženie Lehoty výstavby.
3.4.           	Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bude mať vplyv na realizáciu predmetu zmluvy  s dôsledkom omeškania alebo predĺženia času plnenia. 	
3.5.          Objednávateľ je oprávnený od zmluvy odstúpiť, ak je Zhotoviteľ v omeškaní  s plnením dohodnutých čiastkových termínov podľa časového harmonogramu   predmetu zmluvy o viac ako 14 kalendárnych dní v porovnaní so zmluvným harmonogramom prác. Takéto omeškanie sa bude považovať za podstatné porušenie zmluvy. Za omeškanie Zhotoviteľa nemožno považovať nedodržanie termínov podľa časového harmonogramu v prípade vis maior, teda v dôsledku takých okolností, ktoré nemohol Zhotoviteľ predvídať, ani im pri vynaložení všetkej potrebnej starostlivosti zabrániť. Za takéto okolnosti sa považujú najmä prírodné javy ako napr. povodeň alebo zemetrasenie, taktiež aj konanie tretích osôb, pokiaľ spĺňa vyššie uvedené kritériá.

Čl. IV. Zmluvná cena diela

4.1	Akceptovaná zmluvná cena  diela je zmluvnými stranami dohodnutá v eurách (€) ako cena dohodou v zmysle  príslušných  ustanovení zákona  č. 18/1996 Z. z. o cenách v znení neskorších predpisov, vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, na základe rozpočtu stavby a výkazu-výmer, ktoré boli súčasťou ponuky Zhotoviteľa predloženej v procese verejného obstarania a tvoria Prílohu č. 1 tejto zmluvy nasledovne:

Cena bez DPH: 45 518,29 Eur
                             
		DPH 20%: 9 103,65 Eur 
		
		Cena celkom s DPH: 54 621,94 Eur

4.2	Obe zmluvné strany si su vedomé a akceptujú, že v dohodnutej Akceptovanej zmluvnej cene je premietnutý inflačný nárast predpokladaný počas termínu realizácie predmetu zmluvy a na Konečnú zmluvnú cenu nebude mať valorizácia cien žiadny vplyv. Zhotoviteľ sa zaväzuje, že v dohodnutej zmluvnej cene sú zahrnuté aj všetky požiadavky týkajúce sa kvality prác a dodávok, ako aj všetky ďalšie požiadavky na stavbu uvedené v  bode 6.1. tejto zmluvy, vyžadované predpismi a normami platnými a účinnými v čase predloženia ponuky Zhotoviteľom v procese verejného obstarania na predmet tejto zákazky a to predovšetkým požiadavky týkajúce sa ochrany zdravia, ako zamestnancov Zhotoviteľa a Objednávateľa, tak aj tretích strán .
         
4.3            	Daň z pridanej hodnoty bude účtovaná Zhotoviteľom vo výške určenej príslušným zákonom v dobe vyúčtovania ceny diela.

4.4            	Nároky Zhotoviteľa sú oprávnené na úhradu iba vtedy, keď Zhotoviteľ koná na základe schválenia Stavebného dozora alebo jeho pokynu, ktoré obdŕžal skôr ako začne takéto práce realizovať, a to podľa dohodnutých podmienok.

Čl.V.   Projektová dokumentácia

5.1         Akonáhle pri realizácii dôjde k zmene oproti Objednávateľom schválenej dokumentácie je Zhotoviteľ povinný Objednávateľa na takúto zmenu upozorniť  zaslaním osobitného listu doporučene na korešpondenčnú adresu Objednávateľa a Stavebného dozora. Stavebný dozor  sa k takémuto upozorneniu vyjadrí bez zbytočného odkladu.  Zhotoviteľ nesmie realizovať práce ktoré sú dotknuté zmenou bez pokynu Stavebného dozora. Všetky zmeny je Zhotoviteľ povinný zaznamenať aj v stavebnom denníku.

5.2	Schválené zmeny, nezbavujú Zhotoviteľa zodpovednosti za technicky správne vykonanie diela, za jeho úplnosť a za jeho súlad so všetkými platnými právnymi predpismi a technickými normami Slovenskej republiky .

5.4.	Zhotoviteľ je povinný spracovať v rámci dohodnutej ceny dokumentáciu skutočného prevedenia v súhrne za celú stavbu. Dokumentácia musí byť odovzdaná v papierovej a elektronickej forme.

Čl.VI.   Zmluvné záruky, Banková záruka   
a niektoré podmienky odstránenia chýb  diela, v prípade porušenia  povinnosti zhotoviteľa riadne a včas odstrániť chyby diela

6.1	Zhotoviteľ je zaviazaný Zhotoviť dielo podľa tejto zmluvy, tj. všetky jeho časti musia byť dodané kompletne v patričnej kvalite, zodpovedajúcej schválenému projektu, vrátane jeho prípadných zmien. Dielo i jeho jednotlivé časti musia odpovedať platným STN, ISO, technickým požiadavkám na stavebné výrobky v zmysle zákona č. 133/2013 Z.z. v znení neskorších predpisov, a ďalším platným právnym predpisom a musí byť v súlade s podmienkami všetkých stavebných povolení. 

6.2	Pokiaľ záväzné predpisy alebo záväzné časti STN, eventuálnej dokumentácie k stavebnému povoleniu ustanovujú vykonanie skúšok, osvedčujúcich zmluvne dohodnuté vlastnosti diela, alebo jeho častí, musí prevedenie týchto skúšok alebo vyskúšanie, predchádzať prebratiu diela, resp. jeho častí.

6.3.1	         Zhotoviteľ poskytne na dielo podľa tejto zmluvy záruku za riadne vykonanie stavebných prác, vrátane použitých materiálov 60 mesiacov odo dňa podpisu protokolu o odovzdaní a prevzatí diela.  

6.3.2	         Na vyzvanie Objednávateľa je Zhotoviteľ povinný odstrániť počas záručnej doby všetky chyby a nedostatky diela na svoju zodpovednosť a náklady, ak už vznikli chybou konštrukcie,  prevedením, dopravou, montážou alebo použitím nevhodného materiálu, alebo z iného dôvodu, za ktorý Zhotoviteľ zodpovedá.

6.3.3	        Pokiaľ prípadné chyby nebudú odstránené Zhotoviteľom v dohodnutej lehote, začína plynúť záručná lehota až nasledujúci deň po odstránení poslednej chyby. Po odstránení chyby bude spísaný protokol podpísaný obidvoma stranami. Do odstránenia poslednej chyby/vady, uvedenej v preberacom protokole, objednávateľ nie je oprávnený užívať prevzaté dielo.

6.3.4	         Zhotoviteľ je zaviazaný odstrániť chyby diela na základe písomnej reklamácie Objednávateľa, a to v dohodnutej lehote. Ak nedôjde k dohode o  lehote, je zaviazaný takéto chyby odstrániť v čo najkratšej technicky možnej lehote. Podľa voľby Objednávateľa budú chyby buď odstránené opravou, výmenou chybnej veci, alebo bude poskytnutá primeraná zľava vyjadrujúca i výšku škody spôsobených týmito chybami Objednávateľovi. V prípade, že by o výške  tejto zľavy nebola uzatvorená dohoda, bude určená nezávislým znalcom, schváleným obidvoma stranami.   

6.4	Zhotoviteľ preberá záväzok k odstráneniu všetkých chýb v záručnej dobe a súčasne sa zaväzuje, že v priebehu vykonávania prác, súvisiacich s touto zmluvou, bude vykonávať opatrenia zamedzujúce vzniku nekvalitne vykonaných prác, a to počínajúc kontrolou kvality, projektovej dokumentácie, dodávaných materiálových polotovarov a výrobkov a ich atestov, kontrolou technologických postupov, vrátane prác a činností svojich prípadných subdodávateľov. 

6.5	Plynutie záručnej lehoty na reklamovanú časť predmetu diela sa prerušuje po dobu, ktorá začína dňom uplatnenia oprávnenej reklamácie objednávateľom a končí dňom odstránenia chyby/vady diela zhotoviteľom.

6.6	Pre zabezpečenie riadnej obsluhy a údržby je Zhotoviteľ povinný odovzdať Objednávateľovi  pokyny k užívaniu a údržbe Zhotoveného diela a jeho jednotlivých častí. Pokiaľ takéto pokyny nebudú Objednávateľovi odovzdané, nemôže Zhotoviteľ pri reklamáciách odmietnuť chybu s tým, že chyba vznikla nedostatočnou alebo chybnou údržbou alebo obsluhou.

6.7	Zmluvné strany sa dohodli, že splnenie jednotlivých ustanovení článku VI, bodov 6.1 až 6.5        bude zaistené  bankovou zárukou, ktorá musí spĺňať ďalej uvedené podmienky. 

                     Banková záruka musí obsahovať neodvolateľný záväzok (vyhlásenie) banky, prípadne pobočky zahraničnej banky, podľa § 313 a násl. Obchodného zákonníka, že na prvú písomnú výzvu objednávateľa obsahujúcu prehlásenie, že, zhotoviteľ nesplnil svoju povinnosť riadne a včas odstrániť príslušné chyby a nedorobky diela a objednávateľ tieto odstránil sám alebo zabezpečil ich odstránenie treťou osobou, zaplatí banka, prípadne pobočka zahraničnej banky, objednávateľovi sumu zodpovedajúcu 5 000,00 eur a to aj po častiach až do sumy 5 000,00 eur. 
                    Banková záruka nesmie umožňovať banke alebo pobočke zahraničnej banky uplatniť akékoľvek námietky, musí byť platná a účinná počas trvania záručnej doby k dielu podľa tejto zmluvy.  

6.8	Objednávateľ si uplatní z bankovej záruky prostriedky za predpokladu, že zhotoviteľ nesplnil svoju povinnosť riadne a včas odstrániť príslušné chyby diela, za ktoré zodpovedá a objednávateľ tieto odstránil sám alebo zabezpečil ich odstránenie treťou osobou; objednávateľ si v takomto prípade uplatní zaplatenie sumy vo výške ním vynaložených prostriedkov a to až do dosiahnutia sumy bankovej záruky.

6.9	Pokiaľ prostriedky vynaložené objednávateľom v súvislosti s odstraňovaním chýb diela, ak zhotoviteľ nesplnil svoju povinnosť chyby riadne a včas odstrániť, prevyšujú sumu pripadajúcu na bankovú záruku, uhradí zhotoviteľ objednávateľovi čiastku, v rozsahu, v akom prevyšujú tieto prostriedky výšku bankovej záruky, objednávateľovi na základe faktúry objednávateľa, pričom zmluvné strany sa dohodli, že lehota splatnosti faktúry podľa tohto bodu je 14 dní odo dňa jej doručenia zhotoviteľovi.   

6.10	Objednávateľ je povinný v prípade odstraňovania chýb diela a nedorobkov, ktoré zhotoviteľ riadne a včas neodstránil, postupovať tak, aby ním na odstránenie príslušných chýb diela vynaložené prostriedky zodpovedali prostriedkom obvykle potrebným na vykonanie porovnateľného diela/zabezpečenie vykonania porovnateľného diela v čase odstraňovania príslušných chýb. 
                       Pod pojmom „porovnateľné dielo“ použitým v predchádzajúcej vete sa rozumie odstránenie príslušnej chyby a to za podmienok porovnateľných s podmienkami, za ktorých sa zaviazal na základe tejto zmluvy odstrániť chyby zhotoviteľ (najmä čas určený touto zmluvou pre odstránenie chyby/chýb), pričom sa zároveň zohľadňujú aj okolnosti za akých boli príslušné chyby odstraňované (najmä obdobie roka, situácia na trhu, krátkosť času (požiadavka priority odstránenia chyby oproti iným záväzkom) od požiadavky na odstránenie príslušnej chyby diela do času určeného pre začatie odstraňovania chyby. 

ČL.VII.  Platobné podmienky

7.1	Objednávateľ neposkytuje na Zhotovenie diela žiadny preddavok.

7.2.	Objednávateľ bude platiť dojednanú zmluvnú cenu diela na účet Zhotoviteľa nasledovným spôsobom:
Objednávateľ sa zaväzuje uhrádzať Zhotoviteľovi cenu za vykonané práce na základe priebežných mesačných faktúr a faktúry konečného finančného vysporiadania. Priebežné mesačné faktúry bude zhotoviteľ vystavovať na základe súpisu skutočne vykonaných prác, potvrdeného stavebným dozorom, vždy najneskôr do 15 dní po uplynutí príslušného mesiaca. Faktúru konečného finančného vysporiadania zhotoviteľ vystaví na základe protokolu o odovzdaní a prevzatí diela najneskôr do 15 dní od podpísania preberacieho protokolu. 	   

7.3 	Konečnú cenu diela stanoví Stavebný dozor po predložení faktúry konečného finančného vysporiadania zhotoviteľom. Konečná cena Diela predstavuje finančné vyrovnanie oboch zmluvných strán a po tejto platbe už nie je žiadna so strán oprávnená uplatňovať voči strane druhej akékoľvek finančné nároky súvisiace s uskutočnením Diela. Toto sa však nevzťahuje na nároky vyplývajúce zo škôd, ktoré vznikli ako dôsledok vád a nedorobkov na Diele. Napriek vyššie uvedenému v prípade sporu o výške Konečnej zmluvnej ceny Diela sú obe strany oprávnené konať v zmysle bodu 19.6 tejto Zmluvy.

7.4       Počet vystavených faktúr bude  5 výtlačkov, z ktorých Objednávateľ obdrží 3 výtlačky, stavebný dozor  1 výtlačok a Zhotoviteľ 1 výtlačok. Doba splatnosti faktúry je 30 dní.

Čl.VIII. Postup a organizácia práce

8.1	        Zhotoviteľ má právo vykonávať všetky práce spôsobom, ktorý považuje za najvýhodnejší k riadnemu Zhotoveniu diela pri rešpektovaní účelu zmluvy, zmluvných termínov, harmonogramu, dohôd o postupnom dokončovaní diela, koordinácii prác s ďalšími subdodávateľmi a súbežnej prevádzky Objednávateľa. Pri zabezpečovaní postupu prác je Zhotoviteľ povinný dbať o oprávnené záujmy susedov v mieste Zhotovovaného diela.

8.2	 Zodpovedný a oboznámený zástupca Zhotoviteľa, ktorý je oprávnený prijímať všetky rozhodnutia v záujme stavby, bude prítomný na koordinačných poradách, ktoré sa budú konať na základe pozvánky Objednávateľa, a ďalej na všetkých ostatných poradách a jednaniach, ktoré bude požadovať Objednávateľ. Zhotoviteľ je povinný v prípade potreby /ak o to Objednávateľ požiada/ zabezpečiť účasť svojich subdodávateľom, eventuálne výrobcov vecí použitých pri Zhotovovaní diela. 

8.3	Nedodržanie tejto požiadavky bude pokutované čiastkou  300,00 € za každý jeden prípad.  Pokuta  bude priamo fakturované Objednávateľom.
Zo všetkých jednaní budú spísané zápisnice zástupcom Objednávateľa, ktoré podpíšu všetci prítomní a taktiež budú zaznamenané v stavebnom denníku.

8.4	Zhotoviteľ sa zaväzuje vytvoriť činnosťou svojich zástupcov na stavbe podmienky pre riadny výkon technického a autorského dozoru. Súčasne sa Zhotoviteľ zaväzuje poskytovať všetkým ďalším účastníkom výstavby nevyhnutné informácie a súčinnosť a to len v prípade, že toto nie je v rozporu so záujmami Objednávateľa.

8.5	Všetok personál Zhotoviteľa a jeho subdodávateľov bude identifikovaný a bude používať ochranné prilby, bezpečnostné pásy, bezpečnostné vesty,  ochranné okuliare a pod.

8.6	 Všetky materiály a dodávky potrebné k Zhotoveniu diela zabezpečuje Zhotoviteľ tak, aby zodpovedali platným technickým normám, technickým požiadavkám na stavebné výrobky, zmluvným podmienkam projektu a diela.
		
8.7	Zhotoviteľ je povinný pri plnení svojho záväzku zo zmluvy udržovať všeobecný poriadok na stavenisku a v jeho okolí, najmä na vlastný náklad udržovať čistotu príjazdových ciest na stavenisko. Je povinný na svoje náklady denne odstraňovať všetky odpady, obaly, nečistoty  vzniknuté pri jeho práci. Pri nesplnení tejto povinnosti je Objednávateľ oprávnený zabezpečiť čistotu na stavenisku a v jeho okolí prostredníctvom tretej osoby na náklady Zhotoviteľa. Vyúčtovanie týchto nákladov prevedie Objednávateľ na účet Zhotoviteľa mesačnou faktúrou. 	

8.8	Zhotoviteľ je povinný predložiť doklady o spôsobilosti subdodávateľov k Zhotoveniu diela vždy najneskôr pred ich nasadením na práce na schválenie Stavebnému Dozoru. Stavebný dozor je povinný v primeranej lehote rozhodnúť o nasadení subdodávateľa nie však neskôr ako 5 dní od obdŕžania žiadosti od Zhotoviteľa. Zhotoviteľ nie je oprávnený nasadiť subdodávateľa na práce pokiaľ neobdŕžal schválenie od Stavebného dozora. 

8.9	Zhotoviteľ je povinný na vlastné náklady predchádzať vzniku škôd tretím osobám v súvislosti s plnením jeho záväzku zo zmluvy.

8.10	 Zariadenie staveniska si v plnom rozsahu zabezpečuje Zhotoviteľ. Cena za vybudovanie, úpravy zariadení pre účely zariadení staveniska, prevádzkovanie a údržba a cena likvidácie zariadení staveniska sú súčasťou pevnej ceny diela .

8.11	Zhotoviteľ bude povinný použiť pri realizácii diela materiály, výrobky a zariadenia vysokej kvality, odpovedajúcemu európskemu štandardu a súčasne schválené pre použitie v SR príslušným dokladom. Najneskôr 1 mesiac pred  zabudovaním, prípadne v ďalších dohodnutých termínoch, predloží Zhotoviteľ vzorky materiálov , ktoré chce zabudovať, Objednávateľovi na  schválenie.

8.12	Pokiaľ bude odberateľ presvedčený, že zamestnanec či zamestnanci Zhotoviteľa neplnia riadne svoje povinnosti vyplývajúce z tejto zmluvy, môže Objednávateľ požiadať o ich výmenu. Zhotoviteľ musí takúto požiadavku splniť bezodkladne.	

8.13	Energie pre výstavbu si zabezpečuje Zhotoviteľ sám a na vlastné náklady.	

8.14	Križovanie potrubí s komunikáciami môže byť realizované iba podvŕtaním alebo pretláčaním podľa podmienok správcov komunikácií. 

8.15	V miestach, kde bude potrubie umiestnené do telesa komunikácie , spätné zásypy musia byť zhutnené na mieru, ktorá zaručí, že povrchová úprava komunikácií sa nebude prevádzkou deformovať.

Čl.IX. Stavebný dozor a Stavbyvedúci. Stavebný denník

9.1.1         	Stavebný dozor koná na základe právomoci stanovených v tejto zmluve a v zmluve medzi Objednávateľom  a Stavebným dozorom.

9.1.2	        Osobu stavebného dozora oznámi Objednávateľ Zhotoviteľovi osobitným listom pred odovzdaním staveniska.

9.1.3	        Stavebný dozor rozhoduje o priebežných platbách a konečnej platbe Zhotoviteľovi, rozhoduje o zmenách a nárokoch, kontroluje kvalitu a výkon činností Zhotoviteľa. Pre schválenie zmien a nárokov, ktoré majú zásadný vplyv na konečnú zmluvnú cenu diela je Stavebný dozor povinný konzultovať Objednávateľa, nie je však jeho názormi viazaný a rozhoduje o zmenách a nárokoch spravodlivo a nestranne po zohľadnení argumentov oboch strán. Stavebný dozor je oprávnený pozastaviť práce ak sa domnieva že činnosť zhotoviteľa ohrozuje zdravie alebo majetok objednávateľa alebo tretích strán. Stavebný dozor je oprávnený nariadiť strhnutie, rozobratie, odstránenie konštrukcií, postavených Zhotoviteľom ak nespĺňajú požadované parametre ohľadom kvality, spoľahlivosti, primeranosti a bezpečnosti na náklady Zhotoviteľa.

9.1.4	        Stavebný dozor vydáva pokyny Zhotoviteľovi, ak je to možné tak písomnej forme, ktoré umožnia Zhotoviteľovi realizovať práce s cieľom naplnenia predmetu Diela. Pokyny Stavebného dozora, ktoré vedú k zmenám Diela musia byť doručené Zhotoviteľovi v písomnej forme.

9.2	Meno  stavbyvedúceho zodpovedného za prevedenie diela v súlade so znením tejto zmluvy oznámi Zhotoviteľ Objednávateľovi  osobitným listom pred odovzdaním staveniska..
Stavbyvedúci ako zodpovedná osoba Zhotoviteľa musí byť na stavbe prítomný v takom rozsahu, aby Zhotoviteľ mohol zabezpečiť riadne vykonávanie prác pri dodržaní všetkých platných osobitných právnych predpisov. Zhotoviteľ musí mať na stavenisku neustále zodpovednú osobu, ktorá zodpovedá za kontrolu práce a ktorá je povinná informovať Objednávateľa o všetkých zmenách, nezrovnalostiach, odchýlkach, pokiaľ k nim prišlo v priebehu vykonávania prác.  

9.3	Zhotoviteľ je povinný viesť denné záznamy o priebehu stavebných a iných prác riadne po celú dobu plnenie záväzkov v stavebnom denníku tak, ako to ukladá stavebný zákon 50/1976 Zb. v znení neskorších predpisov, a to výhradne v slovenskom jazyku. Objednávateľ je povinný sledovať obsah denníku a k zápisom pripájať svoje stanovisko do päť pracovných dní odo dňa zápisu, ak to vyžaduje povaha záznamu v stavebnom denníku. V prípade, že Zhotoviteľ považuje riešenie takejto veci za bezodkladné, je povinný túto skutočnosť v zázname uviesť.

9.4	Zhotoviteľ prostredníctvom stavbyvedúceho, poprípade ním písomne poverenej osoby, bude do stavebného denníku zapisovať všetky údaje, ktoré sú dôležité pre riadne vykonanie diela a ktoré majú vplyv na plnenie záväzku zo zmluvy, najmä údaje o stave staveniska a pracoviska, počasia, rozsahu a spôsobu vykonaných prác, nasadenia pracovníkov, dopravných prostriedkov a strojov,   údaje o začatí a ukončení práce či udalostí a prekážok, vzťahujúci sa k stavbe.

9.5	 Povinnosť viesť stavebný denník končí dňom odovzdania predmetu diela po odstránení  chýb a nedorobkov. Stavebný denník bude umiestnený po dobu Zhotovovania diela u stavbyvedúceho Zhotoviteľa, poprípade u preukázateľne poverenej zodpovednej osoby.

9.6 	Stavebný denník musí byť prístupný v priebehu výstavby kedykoľvek počas pracovnej doby, vrátane prípadných predĺžených či nočných zmien. Objednávateľ a zástupcovia ďalších oprávnených orgánov sú oprávnení kedykoľvek do neho nazerať a žiadať z neho výpisy. Stavebný denník je vyhotovený s dvoma kópiami. Spôsob vedenia stavebného denníka dohodnú stavebný dozor so zhotoviteľom pred začatím prác.

9.7 	Denné záznamy čitateľne zapisuje a podpisuje stavbyvedúci Zhotoviteľa, prípadne jeho zástupca, zásadne v ten deň, kedy boli práce vykonané. Osoby, ktoré môžu vykonávať potrebné záznamy v denníku , sú i technický dozor Objednávateľa, pracovník generálneho projektanta ,poverený výkonom autorského dozoru, ďalej orgány štátneho stavebného dohľadu.

9.8 	Žiadny záznam v stavebnom denníku nemôže zmeniť obsah Zmluvy o dielo. 

Čl.X.   Kontrola vykonávania diela

10.1	Objednávateľ je oprávnený kontrolovať spôsob vykonávania diela Zhotoviteľom prostredníctvom stavebného  dozoru Objednávateľa.

10.2	K vykonávaniu takejto kontroly má zástupca Objednávateľa kedykoľvek  v pracovnej dobe prístup na stavenisko v dohodnutej dobe, i do dielní a skladíšť, kde sa veci určené k prevedeniu diela vyrábajú alebo sú skladované. To sa týka aj jeho subdodávateľov.

10.3	Stavebný dozor Objednávateľa je oprávnený pri zisťovaní chýb v priebehu výkonu prác požadovať, aby Zhotoviteľ takéto chyby odstránil a dielo vykonával riadnym spôsobom. Odstránenie chýb je Zhotoviteľ povinný realizovať na svoje náklady a v určenej lehote. Pokiaľ chyby nebudú odstránené Objednávateľ nie je povinný uhradiť faktúry Zhotoviteľa.

10.4      Zhotoviteľ je povinný vyzvať Stavebného dozora a Objednávateľa k obhliadke a prevereniu konštrukcií, ktoré majú byť ďalším postupom zakryté, alebo sa stanú neprístupnými. Takáto výzva bude urobená najneskôr päť pracovných dni pred zápisom v stavebnom denníku. Pokiaľ sa zástupca Objednávateľa nedostaví ku kontrole v takto určenej dobe, je Zhotoviteľ oprávnený tieto konštrukcie zakryť. Pred ich zakrytím musí učiniť všetky opatrenia vyžadované technickými normami a zabezpečiť dokumentáciu takto zakrývaných konštrukcií, a to preukaznou formou. Tento postup ho nezbavuje zodpovednosti za chyby takýchto zakrytých konštrukcií.

10.5      V prípade, že Zhotoviteľ nedodrží povinnosť podľa bodu 10.4, je zaviazaný na základe výzvy Objednávateľa a na svoje náklady odkryť zakryté konštrukcie, ak so zmluvnými stranami nebude uzatvorená iná dohoda, napr. o úprave záručnej lehoty, eventuálne zľave z ceny diela.

Čl.XI.  Poistenie a ochrana zdravia pri práci

11.1     	 Zhotoviteľ musí mať uzatvorené a zaplatené poistenie zodpovednosti za škody spôsobené na predmete zákazky počas výstavby v minimálnej výške 50 000,- eur alebo ekvivalent v inej mene počas celej doby realizácie stavby. Poistenie musí primerane pokrývať škodové udalosti, ktoré môžu byť aktivitou Zhotoviteľa spôsobené a to nie len škody spôsobené Objednávateľovi ale aj škody spôsobené tretím stranám.

11.2       Poistenie musí byť zjednané na Zhotoviteľa a musí kryť Zhotoviteľa odo dňa začatia prác do vydania protokolu o prevzatí všetkých prác Objednávateľom. Poistenie musí byť dojednané pre poškodenie alebo zničenie ľubovoľného  objektu stavby akoukoľvek náhodnou udalosťou.  Poistnú zmluvu spolu s dokladom o zaplatení predloží Zhotoviteľ ku kontrole Objednávateľovi pri odovzdaní a prevzatí staveniska.  Objednávateľ má právo neodovzdať stavenisko, pokiaľ Zhotoviteľ nepreukáže, že má uzatvorenú poistnú zmluvu a že zaplatil poistnú sumu. V prípade ak Zhotoviteľ nepredloží poistnú zmluvu pri odovzdaní staveniska, má Objednávateľ právo od Zmluvy o dielo odstúpiť. 

11.3          Bezpečnosť a ochrana zdravia
                 Zhotoviteľ je povinný 
   -   dodržovať bezpečnostné , hygienické, požiarne a ekologické predpisy na                      	           pracovisku Objednávateľa
-	zaistiť vlastný dozor nad bezpečnosťou práce podľa zákona č. 124/2006 Z.z. v znení neskorších predpisov , Nariadenia vlády SR č.392/2006 Z.z. a Nariadenia vlády SR č.396/2006 Z.z. a prevádzať sústavnú kontrolu  nad bezpečnosťou práce pri činnosti na   pracoviskách Objednávateľa v zmyslu § 146 a nasl. Zákona 311/2001 Z.z. v znení neskorších predpisov
                 -       vybaviť svojich pracovníkov osobnými ochrannými prostriedkami podľa
                         profesií, činností a rizík na pracovisku Objednávateľa.

11.4 	Zhotoviteľ je povinný upozorniť Objednávateľa na všetky okolnosti, ktoré by mohli viesť pri jeho činnosti na pracovisku k ohrozeniu života a zdravia pracovníkov Objednávateľa alebo ďalších osôb a ktoré by pri jeho činnosti mohli viesť k ohrozeniu prevádzky alebo bezpečnostného stavu technických zariadení a objektov.

11.5	 Zhotoviteľ  súhlasí, že zodpovedá aj za škodu spôsobenú okolnosťami, ktoré majú pôvod v povahe prístroja alebo inej veci, ktorá bola použitá pri plnení záväzku a tejto zodpovednosti sa nemôže zbaviť.
  
11.6	Stavbyvedúci  je povinný dozerať na dodržiavanie predpisov o bezpečnosti pri práci a o požiarnej ochrane a dodržiavať medzi zmluvnými stranami dohodnuté podmienky. Stavebný dozor je oprávnený kontrolovať opatrenia Zhotoviteľa vedúce k zabezpečeniu bezpečnosti a ochrany zdravia pri práci.

Čl. XII.   Zabezpečenie záväzkov . 

12.1.	        Zmluvné strany sa dohodli, že Zhotoviteľ zaplatí Objednávateľovi v prípade porušenia svojich  záväzkov tieto zmluvné pokuty.

12.1.1	Za neprevzatie staveniska bez zjavného dôvodu  v termíne podľa bodu 3.1 čl. III. Doba plnenia tejto zmluvy o dielo 10 000,00 Eur.

1.2.1.2 Za nedodržanie termínu ukončenia celého diela podľa Zmluvy o dielo vo výške 0,03% zo zmluvnej sumy bez DPH za každý deň omeškania, maximálne však do výšky 25 000,00 eur.

1.2.1.3 Za omeškanie s odstránením chýb a nedorobkov v termíne uvedených v odovzdávacích protokoloch, alebo v dohodách o odstránení reklamovaných chýb v záručnej dobe 33.-€ denne za každý prípad , maximálne však do výšky 3 000,00 eur.

12.1.4. Zhotoviteľ  zaplatí Objednávateľovi zmluvnú pokutu vo výške 20.-€ za každý zistený prípad v prípade neplnenia bodu 8.5., maximálne do výšky 5 000,00 eur.
	
                     12.1.5. Objednávateľ má právo na zmluvnú pokutu vystaviť samostatnú faktúru.

12.1.	Nárok na náhradu škody v zmysle Zákona č. 513/91 Zb. v  znení neskorších predpisov § 373 a nasl. zostáva v plnom rozsahu Objednávateľovi zachovaná i v prípade zaplatenia zmluvnej pokuty podľa odst. 12.1.1 až 12.1.3.

Čl. XIII.    Vlastníctvo diela a zodpovednosť za škody

13.1            Obec Kamenná Poruba  bude  vlastníkom Zhotovovaného diela.

13.2        	Od okamžiku prevzatia staveniska od Objednávateľa až do dňa odovzdania diela, zodpovedá Zhotoviteľ za škody spôsobené svojou činnosťou na priľahlých nehnuteľnostiach a stavbách, cudzom majetku v priestore staveniska a Zhotovovanom diele.

13.3        	 Vlastníkom všetkých vecí, ktoré Zhotoviteľ zaobstaral k Zhotoveniu diela, je do doby ich zabudovania Zhotoviteľ. Zhotoviteľ nesie zodpovednosť za škodu ako na Zhotovovanom diele, tak na veciach k jeho Zhotoveniu zaobstaraných.

13.4       Všetky podklady, ktoré boli Objednávateľom Zhotoviteľovi odovzdané, zostávajú jeho vlastníctvom a Zhotoviteľ za ne zodpovedá, a od okamžiku ich prevzatia je povinný Objednávateľovi ich vrátiť po splnení svojho záväzku.

13.5          Zodpovednosť za škodu na dočasne zabratej ploche pre účely výstavby nesie Zhotoviteľ odo dňa jej prevzatia od Objednávateľa až do dňa jej vypratania a spätného odovzdania.

13.6       Dňom podpísania protokolu o odovzdaní a prevzatí diela alebo jeho častí prechádza nebezpečenstvo vzniku škody na ňom na Objednávateľa, a to bez ohľadu na dobu nadobudnutia účinnosti ( článok XIV, bod 14.1).

13.7       	V prípade, že príde k poškodeniu alebo ukradnutiu súčasti diela po prechode nebezpečenstva vzniku škody na veci na Objednávateľa, Zhotoviteľ za úplatu a za dohodnutých podmienok s Objednávateľom takúto chybu odstráni.

13.8           	Zodpovednosť za škodu spôsobenú tretej osobe v súvislosti s vykonávaním diela podľa tejto zmluvy má Zhotoviteľ, takto vzniknutú škodu sa zaväzuje bezodkladne po doručení výzvy na jej úhradu, odstrániť.

Čl. XIV.    Odovzdanie a prevzatie diela

14.1          Objednávateľ prevezme dielo dokončené v súlade so Zmluvou o dielo od Zhotoviteľa po jeho dokončení písomným „Protokolom o odovzdaní a prevzatí“. Protokol bude podpísaný štatutárnymi zástupcami zmluvných strán respektíve splnomocnenými zástupcami.

14.2           	Objednávateľ prevezme dielo v prípade, že bude zhotovené podľa odovzdaných podkladov, projektovej dokumentácie, záväzných noriem a predpisov tak, aby slúžilo určenému účelu. Objednávateľ neprevezme dielo, ktoré má vady, ktoré bránia jeho riadnemu užívaniu. Objednávateľ môže prevziať dielo s chybami/vadami a nedorobkami, ktoré nebránia riadnemu užívaniu diela a uvedie ich v preberacom protokole a strany zároveň dohodnú aj termín ich odstránenia

14.3       	 Objednávateľ je oprávnený prebrať dielo, alebo jeho časť ak sú všetky práce ukončené a Zhotoviteľ odovzdal Objednávateľovi všetky doklady.  Pokiaľ sú v tejto zmluve použité termíny ukončenia diela, alebo deň odovzdania alebo deň ukončenia úspešného preberania, rozumie sa tým deň, v ktorom  Stavebný Dozor vydá „Protokol o prebratí diela“. V prípade, ak objednávateľ prevezme dielo s chybami/vadami a nedorobkami uvedenými v preberacom protokole, dielo sa považuje za ukončené až odstránením všetkých týchto chýb/vád a nedorobkov.“

14.4        	V dohodnutej lehote sa zástupca Objednávateľa a Stavebný dozor zúčastnia prehliadky dokončovaného diela, resp. jeho časti, pri nej bude posúdená jeho kvalita a úplnosť vykonaných prác a určené prípadné chyby a nepodarky, ktoré je nutné odstrániť do doby odovzdania diela protokolárnou formou. K takejto prehliadke vyzve  Zhotoviteľ Stavebného dozor a Objednávateľa písomne aspoň päť dní vopred.

14.5         	Najneskôr 7  dni  pred odovzdaním  diela,  alebo  jeho  častí , odovzdá  Zhotoviteľ , Stavebnému dozorovi a Objednávateľovi:
-	dokumentáciu skutočného Zhotovenia všetkých objektov stavby  na CD - dátovom nosiči v jednom vyhotovení  v .dwg formáte a  v .pdf  formáte.
-	dokumentáciu skutočného Zhotovenia  všetkých objektov stavby  zakreslenú  v dvoch  sadách  projektu
-	všetky povinné doklady k výrobkom a zariadeniam, revízne správy, atesty, certifikáty, prehlásenia o zhode  a protokoly o vykonaní skúšok.
-	Prevádzkovú dokumentáciu, potrebnú pre užívanie zariadení, ktoré sú súčasťou diela (prevádzkový poriadok diela, návody, záručné listy), 
-	Predloženie Bankovej záruky podľa bodov 6.7 až 6.10. 

14.6        	Bez dokladov uvedených v bode 14.5 nebude preberanie začaté. Táto dokumentácia a návody k obsluhe a servisu budú odovzdané v slovenskom jazyku.

14.7             Odovzdanie diela sa uskutočňuje v mieste jeho Zhotovenia.

Čl. XV.   Ostatné záväzky Objednávateľa

15.1        	Objednávateľ je oprávnený v priebehu plnenia zmluvných záväzkov spresniť odovzdané podklady. Pri takomto spresnení bude vždy zároveň uzatvorená dohoda o prípadnom vplyve takýchto zmien na dojednané zmluvné podmienky.

15.2           	Odovzdané podklady sú dôverné  a bez súhlasu Objednávateľa nesmú byť použité k inému účelu, ako k akému boli Zhotoviteľovi odovzdané, ani nesmú byť žiadnym iným spôsobom zverejnené. Po splnení záväzku Zhotoviteľ tieto doklady vráti.

15.3          	O odovzdaní staveniska bude spísaný protokol v stavebnom denníku a podpísaný obidvoma stranami.  	

15.4          	V prípade, ak z dôvodov na strane objednávateľa  zmluvné strany predčasne ukončia plnenie zmluvy dohodou strán, objednávateľ je povinný uhradiť zhotoviteľovi všetky preukázateľne účelne vynaložené náklady na realizáciu diela.

Čl.XVI.   Ostatné záväzky Zhotoviteľa

16.1	Zhotoviteľ je povinný odovzdať po realizácii alebo po odstúpení od zmluvy podľa bodu XVII. vypratané stavenisko a zbavené akýchkoľvek zbytkov materiálu, ktoré majú súvislosť s plnením záväzku podľa tejto zmluvy.

16.2	Zhotoviteľ má k dispozícii podklady, ktoré obdržal v rámci verejného obstarávania a je oprávnený si ich ponechať po celú dobu plnenia svojich  zmluvných záväzkov, pokiaľ nebude dohodnuté inak.

16.3	Vypratanie dočasne zabraných plôch je Zhotoviteľ v rámci svojho plnenia povinný realizovať najneskôr do jedného týždňa po dokončení  predmetu diela podľa tejto zmluvy.

16.4	Zhotoviteľ je povinný udržovať vjazdy na stavenisko, zabezpečiť na svoj náklad umiestnenie a udržovanie dočasných dopravných značiek v priebehu Zhotovovania diela.

16.5	Zhotoviteľ sa zaväzuje, že pokiaľ Objednávateľ odstúpi od tejto zmluvy z dôvodu, podľa bodu  XVII. tejto Zmluvy a Objednávateľ písomne požiada Zhotoviteľa, prenechať Objednávateľovi prevádzkové zariadenie, nevyhnutné vybavenie a materiál dodaný na stavenisko alebo spracovaný v dielni alebo v sklade a nevyhnutný k pokračovaniu práce, za úhradu skutočných nákladov Zhotoviteľa.    

16.6	Geodetické vytýčenie jednotlivých objektov stavby zabezpečuje Zhotoviteľ podľa postupu prác na vlastné náklady.

16.7	Všetky stavebné úpravy, poplatky za napojenie  a úhrady za odbery energií z toho plynúce sú súčasťou plnenia Zhotoviteľa a sú zahrnuté v cene diela.

ČL.XVII.    Odstúpenie od zmluvy

17.1	Zmluvné strany môžu od Zmluvy o dielo odstúpiť za podmienok daných touto zmluvou a príslušnými ustanoveniami Obchodného zákonníka.

17.2	Za podstatné porušenie zmluvy sa pritom považuje najmä :
-	omeškanie s plnením dohodnutých čiastkových termínov podľa časového harmonogramu  dlhšie než 14 dní
-	nekvalitné vykonávanie  prác
-	nekvalitná dodávka výrobkov
-	nedodržanie platných predpisov BOZ a požiarnej ochrany
       
17.3.	Ďalej môže Objednávateľ odstúpiť od zmluvy bez akýchkoľvek sankcií zo strany Zhotoviteľa :
-	ak bol na majetok Zhotoviteľa  vyhlásený konkurz
-	ak bolo proti Zhotoviteľovi začaté konkurzné alebo vyrovnávacie konanie
-	ak bol proti Zhotoviteľovi pre nedostatok majetku zamietnutý návrh na vyhlásenie konkurzu
-	ak neobdržal finančné prostriedky – nenávratný finančný príspevok z Európskej únie a štátneho rozpočtu SR
-	ak Úrad pre verejné obstarávanie nariadil zrušiť použitý postup zadávania zákazky
-	ak to vyplýva z rozhodnutia riadiaceho orgánu.

17.4             Zhotoviteľ môže odstúpiť od zmluvy:
-	ak Objednávateľ neposkytol Zhotoviteľovi požadovanú súčinnosť riadne a včas a bude to mať negatívny vplyv na plnenie časového harmonogramu výstavby, resp. na náklady stavby a Zhotoviteľ ho vopred na túto skutočnosť upozornil.  

17.5        Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený druhej zmluvnej strane.

Čl. XVIII.   Zastupovanie zmluvných strán

18.1	Obidve zmluvné strany ustanovia zástupcov, poverených k jednaniu o plnení záväzkov, vyplývajúcich z tejto zmluvy. Rozsah práv a povinností jednotlivých zástupcov bude vymedzený písomným splnomocnením, ktoré bude preukázateľné doručené druhej strane.

18.2	Každá zmluvná strana je oprávnená v priebehu plnenia tejto zmluvy poveriť zastupovaním ďalšie osoby a poverených zástupcov odvolať. Toto poverenie bude účinné až po doručení oznámenia o tomto poverení druhej zmluvnej strany.

Čl.XIX.   Záverečné ustanovenia

19.1           Predmet zákazky sa bude financovať z finančných zdrojov Operačného programu životné prostredie a z vlastných prostriedkov verejného obstarávateľa. Objednávateľ neposkytne na plnenie predmetu zmluvy preddavok. 

19.2      	Zhotoviteľ udeľuje Objednávateľovi písomný súhlas so zverejnením všetkých svojich identifikačných údajov. Účinnosť Zmluvy končí splnením všetkých záväzkov obidvoch strán. V prípade sporu ktorý bol vznesený jednou stranou voči strane druhej účinnosť ustanovení Zmluvy trvá do vyriešenia sporu.	 	

19.3      	Zmluvu je možné meniť alebo dopĺňať len formou písomných dodatkov ku zmluve, podpísaných oprávnenými zástupcami oboch zmluvných strán.

19.4            	Všetky informácie, vrátane listín a ostatnej dokumentácie týkajúce sa zmluvného vzťahu, sú považované obidvomi stranami za dôverné v zmysle ustanovenia § 27 Obchodného zákonníka. S výnimkou informácií vyžiadaných tretími osobami, ktorých oprávnenie vyplýva z príslušných právnych predpisov, žiadna zo strán nie je oprávnená použiť, alebo poskytnúť informácie o predmete diela, alebo jeho časti iným osobám bez predchádzajúceho písomného súhlasu druhej strany.

19.5             Práva a povinnosti zmluvných strán, ktoré nebudú  výslovne upravené  zmluvou, a všetky z nej zamýšľané vzťahy sa budú riadiť, interpretovať a uplatňovať podľa príslušných ustanovení Obchodného zákonníka v platnom znení a podľa slovenských právnych predpisov.

19.6            Spory, ktoré vzniknú zo  zmluvy sú obe strany povinné prednostne riešiť prostredníctvom Stavebného dozora. V prípade, že niektorá zo strán nie je spokojná s rozhodnutí Stavebného dozora sa riadia všeobecne záväznými právnymi predpismi. Strany sa zaväzujú riešiť prípadné spory, vzniknuté z tejto zmluvy, vždy najskôr vzájomným jednaním. 

19.7           	Akékoľvek oznámenia alebo iná komunikácia, ktorá podľa zmluvy bude  urobená písomnou formou, sa vykoná doporučeným listom alebo doručí sa osobne prostredníctvom kuriéra. Účinky takéhoto oznámenia nastanú dňom jeho doručenia druhej strane.

19.8             Neoddeliteľnou súčasťou Zmluvy o dielo sú  nasledujúce prílohy.

Príloha č. 1		Ponuka Zhotoviteľa z verejného obstarávania - časť položkový rozpočet
Príloha č. 2		Projektová dokumentácia 
Príloha č. 3		Právoplatné Stavebné povolenie
Príloha č. 4           		Časový harmonogram postupu prác 

19.9        	Zhotoviteľ berie na vedomie skutočnosť, že verejný obstarávateľ ako povinná osoba v zmysle § 2 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov podlieha povinnosti zverejňovania zmlúv, faktúr a Objednávok a berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z. z., ktorým sa dopĺňa č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony a predložením ponuky vyjadruje svoj súhlas so zverejnením svojich identifikačných údajov uvedených v zmluve alebo inom doklade, ktorý sa povinne zverejňuje.

19.10         	Zhotoviteľ je povinný strpieť výkon kontroly alebo auditu súvisiaceho s dodávanými prácami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.
                   Oprávnené osoby sú:
                   a) Ministerstvo životného prostredia SR a ním poverené osoby,
                   b) Útvar následnej finančnej kontroly a nimi poverené osoby,
                   c) Najvyšší kontrolný úrad, príslušná Správa finančnej kontroly Certifikačný orgán a nimi poverené osoby,
                   d) Orgán auditu, jeho spolupracujúce orgány a nimi poverené osoby,
                   e) Splnomocnení zástupcovia Európskej komisie a Európskeho dvora audítorov,
                   f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.    

19.11	Zmluva o dielo bude  vyhotovená v šiestich  kópiách s platnosťou originálu, z čoho Objednávateľ a Zhotoviteľ obdržia   tri podpísané exempláre.

19.12	Táto zmluva nadobúda platnosť dňom je podpísania oprávnenými zástupcami oboch zmluvných strán.

19.13 	Táto zmluva nadobúda účinnosť dňom nasledujúcim po dni zverejnenia v zmysle § 47a zákona č. 40/1964 Zb. Občianskeho zákonníka a zákona č. 211/2000 Z.z. o slobodnom prístupe k informáciam. 

						 
	        Za zhotoviteľa	

	V Michalovciach,  dňa ...........................

	Ing. Štefan Pešta – konateľ ..................................................................
	Meno, priezvisko, funkcia, podpis

	Za Objednávateľa

                     Kamenná Poruba, dňa .......................................

            	Dušan Baranský ................................................................
                     starosta obce